 Wen Ronaldo dey 16 years, di manija of Sporting Youth tim László Bölöni kari am from di youth tim to fest tim bikos of sey e like how e dey dribu.Dis one kom mek Ronaldo di fest playa to plai for di klub onda-16, onda-17, di B tim an di fest tim witin a singu sisin.One year leta, Ronaldo plai e fest Primeira Liga on 29 September 2002 against Braga an for 7 October 2002 e put two goal for net against Moreirense wen sporting win Moreirense 3:0. Wen 2002-2003 sisin piriod, Pipul wen dey tok for Ronaldo sojest sey mek Liverpool manija Gérald Houllier or Barcelonia presidor Joan Laporta bai Ronaldo kom dia klub.For dat sem year November, Arsène Wenger mit Ronaldo for Arsenal stadiom to tok about how e go fit plai for Arsenal Klub. Wen Sporting win Manchester United 3:1 for di niu tornamet Estádio José Alvalade in August 2003, di manija of Man U Alex Ferguson rili wan sahin Ronaldo kom Man U.Alex Ferguson bi dey tink sey e go bai Ronaldo bot e go liv am for Sporting for for one year. Wen e si how Ronaldo dey plai an how e own playa sef tok sey mek e bai di playa, Ferguson komot 12.24 million an pai Sporting for Ronaldo an e tok sey Ronaldo na one of di best young playa e eva si. 